CELEX: 62008CN0359
Language: mt
Date: 2008-08-04 00:00:00
Title: Kawża C-359/08: Talba għal deċiżjoni preliminari magħmula mir-Raad van State (l-Oanda) fl- 4 ta' Awwissu 2008 — Stichting Greenpeace Nederland vs Minister van Volkshuisvesting, Ruimtelijke Ordening en Milieubeheer, il-parti l-oħra: Pioneer Hi-Bred Northern Europe Sales Division

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/19
            
         Talba għal deċiżjoni preliminari magħmula mir-Raad van State (l-Oanda) fl-4 ta' Awwissu 2008 — Stichting Greenpeace Nederland vs Minister van Volkshuisvesting, Ruimtelijke Ordening en Milieubeheer, il-parti l-oħra: Pioneer Hi-Bred Northern Europe Sales Division
   (Kawża C-359/08)
   (2008/C 285/32)
   Lingwa tal-kawża: L-Olandiż
   Qorti tar-rinviju
   Raad van State
   Partijiet fil-kawża prinċipali
   
      Rikorrenti: Stichting Greenpeace Nederland
   
      Konvenut: Minister van Volkshuisvesting, Ruimtelijke Ordening en Milieubeheer
   
      Parti oħra fil-kawża: Pioneer Hi-Bred Northern Europe Sales Division
   Domandi preliminari
   
               1)
            
            
               Il-post tar-rilaxx ta' organiżmi modifikati ġenetikament li, skont l-Artikolu 25(4) tad-Direttiva 2001/18/KE, ma jistax jiġi kkunsidrat bħala kunfidenzjali, għandu jiġi interpretat fis-sens li jirreferi għall-parti tal-art kif irreġistrata fir-reġistru tal-artijiet, jew ikun biżżejjed li tiġi indikata żona ġeografika akbar, fid-dawl b'mod partikolari tal-għan u tal-iskema ġenerali ta' din id-direttiva?
            
         
               2)
            
            
               
                           (a)
                        
                        
                           Jekk ikun biżżejjed li tiġi indikata żona ġeografika akbar, liema ċirkustanzi jistgħu jittieħdu inkunsiderazzjoni fid-determinazzjoni ta' kif għandha ssir l-indikazzjoni taż-żona?
                        
                     
                           (b)
                        
                        
                           Id-Direttiva 2003/4/KE hija rilevanti fid-determinazzjoni tal-portata tal-indikazzjoni taż-żona?
                        
                     
                           (c)
                        
                        
                           L-indikazzjoni ta' żona li l-wiċċ tagħha huwa 20 darba akbar minn dak taż-żoni individwali użati għall-esperimenti tissodisfa l-prinċipju ta' proporzjonalità?
                        
                     
         
               3)
            
            
               Ikun sodisfatt il-prinċipju ta' proporzjonalità fejn, skont il-politika emendata fis-17 ta' Lulju 2008, tingħażel indikazzjoni globali ta' żona li tkun 100 darba akbar miż-żoni individwali użati għall-esperimenti?
            
         
               4)
            
            
               Jekk semplici indikazzjoni tal-art kif irreġistrata fir-reġistru tal-artijiet hija biżżejjed, iċ-ċirkustanzi msemmija fl-Artikolu 4(2) tad-Direttiva 2003/4/KE jistgħu madankollu jikkostitwixxu ġustifikazzjoni sabiex l-informazzjoni dwar il-post preċiż tar-rilaxx tiġi trattata b'mod kunfidenzjali, u dan minkejja d-dispożizzjoni tal-Artikolu 25(4) tad-Direttiva 2001/18/KE?
            
         
               5)
            
            
               
                           (a)
                        
                        
                           L-Artikolu 4(2) tad-Direttiva 2003/4/KE jelenka b'mod eżawrjenti l-motivi ta' ġustifikazzjoni?
                        
                     
                           (b)
                        
                        
                           Jekk iva, il-protezzjoni tal-impriżi, kif ukoll tal-persuni u tal-prodotti li jinsabu fiha, u l-prevenzjoni ta' sabutaġġ sabiex jiġi mgħejjun l-iżvilupp bioteknoloġiku fl-Olanda, jistgħu jaqgħu taħt wieħed mill-motivi ta' ġustifikazzjoni msemmija fl-Artikolu 4(2) tad-Direttiva 2003/4/KE?
                        
                     
         
               6)
            
            
               Jekk id-domanda 5(a) u (b) tingħata risposta pożittiva, l-indikazzjoni ta' żona li hija 20 jew 100 darba akbar mill-wiċċ tal-art użata għall-esperimenti hija, fid-dawl tal-Artikolu 4(2)(h) tad-Direttiva 2003/4/KE, proporzjonata fir-rigward tal-ħarsien ta' interessi privati (protezzjoni tal-impriżi, inklużi l-persuni u l-prodotti msemmija), u ta' interessi pubbliċi (prevenzjoni ta' sabutaġġ sabiex jiġi mgħejjun l-iżvilupp bioteknoloġiku fl-Olanda)?
            
         
               7)
            
            
               
                           (a)
                        
                        
                           Jekk id-domanda 5(a) tingħata risposta negattiva, il-protezzjoni tal-impriżi kif ukoll tal-persuni u tal-prodotti msemmija u l-prevenzjoni ta' sabutaġġ sabiex jiġi mgħejjun l-iżvilupp bioteknoloġiku fl-Olanda, jistgħu jikkostitwixxu motiv ta' ġustifikazzjoni?
                        
                     
                           (b)
                        
                        
                           Jekk id-domanda 7(a) tingħata risposta pożittiva, l-indikazzjoni ta' żona li hija 20 jew 100 darba akbar mill-wiċċ tal-art użata għall-esperimenti hija propozjonata fir-rigward tal-ħarsien ta' interessi privati (protezzjoni tal-impriżi, inklużi l-persuni u l-prodotti msemmija) u ta' interessi pubbliċi (prevenzjoni ta' sabutaġġ sabiex jiġi mgħejjun l-iżvilupp bioteknoloġiku fl-Olanda)?